Τζεν Σάκι
 Η Σάκι γεννήθηκε στο Στάμφορντ του Κονέκτικατ, κόρη των Δημήτρη "Τζέιμς" Ρ. Ψάκη και Αϊλίν Ντόλαν Μεντβέι. Ο πατέρας της είναι συνταξιούχος εργολάβος και η μητέρα της είναι ψυχοθεραπεύτρια.Είναι ιρλανδικής, ελληνικής και πολωνικής καταγωγής. Αποφοίτησε από το λύκειο Γκρίνουιτς το 1996. Το 2000 αποφοίτησε από το Κολέγιο Ουίλιαμ και Μέρι με πτυχίο στην αγγλική γλώσσα. Είναι μέλος της αδελφότητας Χι Ωμέγα. Στο κολέγιο Ουίλιαμ και Μέρι ήταν κολυμβήτρια της αθλητικής ομάδας του κολεγίου, Ουίλιαμ εντ Μέρι Τράιμπ, για δύο χρόνια. Η Σάκι ξεκίνησε την σταδιοδρομία της 2001 με τις εκστρατείες επανεκλογής των δημοκρατικών πολιτικών της Αϊόβας, Τομ Χάρκιν για την γερουσία και Τομ Βίλσακ για την θέση του κυβερνήτη της πολιτείας. Η Σάκι στη συνέχεια έγινε αναπληρωτής γραμματέας τύπου για την προεδρική εκστρατεία του Τζον Κέρι το 2004. Από το 2005 έως το 2006 ήταν διευθύντρια επικοινωνίας του αμερικανού βουλευτή Τζόζεφ Κρόουλεϊ και περιφερειακή γραμματέας τύπου για την Επιτροπή Εκστρατείας για το Κογκρέσο των Δημοκρατικών. Στις 22 Σεπτεμβρίου 2011 η Σάκι εγκατέλειψε την θέση της, ως αναπληρώτρια διευθύντρια επικοινωνίας του Λευκού Οίκου, και έγινε αντιπρόεδρος της εταιρείας δημόσιων σχέσεων Global Strategy Group με έδρα την Ουάσινγκτον.Στις 7 Φεβρουαρίου 2017, η Σάκι άρχισε να εργάζεται ως πολιτικός σχολιαστής του CNN. Λόγω της θέσης της ως γραμματέας τύπου του Μπαράκ Ομπάμα στην προεδρική του εκστρατεία. Αφού ο Ομπάμα κέρδισε τις εκλογές, η Σάκι τον ακολούθησε στον Λευκό Οίκο, και κατόπιν διορίστηκε Αναπληρώτρια Εκπρόσωπος Τύπου του Λευκού Οίκου (Ιανουάριος 2009 έως Δεκέμβριος 2009), και προήχθη σε Αναπληρώτρια Διευθύντρια Επικοινωνίας, στις 19 Δεκεμβρίου 2009, θέση στην οποία παρέμεινε έως τις 22 Σεπτεμβρίου 2011.Το 2012, η Σάκι, επέστρεψε στην πολιτική επικοινωνία, ως εκπρόσωπος τύπου στην προεκλογική εκστρατεία του Ομπάμα το 2012.Στις 11 Νοεμβρίου 2013, ανέλαβε Εκπρόσωπος Τύπου του Στέιτ Ντιπάρτμεντ. Η πρόσληψη της στο Στέιτ Ντιπάρτμεντ, τροφοδότησε εικασίες ότι θα αντικαταστήσει τον εκπρόσωπο τύπου του Λευκού Οίκου Τζέι Κάρνεϊ όταν εγκατέλειψε τον Λευκό Οίκο, αλλά στις 30 Μαίου 2014 ανακοινώθηκε ότι ο Τζος Έρνεστ αντικατέστησε τον Κάρνεϊ. Το 2015, η Σάκι, επέστρεψε στον Λευκό Οίκο, ως Διευθύντρια Επικοινωνίας του Λευκού Οίκου, και παρέμεινε εκεί μέχρι το τέλος της προεδρίας Ομπάμα (20 Ιανουαρίου 2017). Τον Νοέμβριο του 2020, η Σάκι, εγκατέλειψε το CNN, και εντάχθηκε στην ομάδα μετάβασης στην προεδρία Μπάιντεν-Χάρις. Αργότερα αυτό το μήνα η Σάκι, διορίστηκε ως Εκπρόσωπος Τύπου του Λευκού Οίκου για την προεδρία Μπάιντεν. Διεξήγαγε την πρώτη συνέντευξη τύπου το βράδυ της 20ής Ιανουαρίου λίγο μετά την ορκωμοσία.Τον Απρίλιο του 2022, δήλωσε ότι θα αποχωρήσει από το αξίωμα της Εκπροσώπου Τύπου του Λευκού Οίκου. Παραιτήθηκε και αποχώρησε από το αξίωμά της, στις 13 Μαΐου 2022. Το 2010, η Σάκι παντρεύτηκε τον Γκρέγκορι Μέτσερ, αναπληρωτή οικονομικό διευθυντή στην Επιτροπή Εκστρατειών των Δημοκρατικών για το Κογκρέσο. Έχουν δύο παιδιά.
Η Τζένιφερ "Τζεν" Ρενέ Σάκι (αγγλικά: Jennifer "Jen" Rene Psaki, 1 Δεκεμβρίου 1978) είναι Αμερικανίδα πολιτική σύμβουλος και κυβερνητική αξιωματούχος, που υπηρέτησε ως 34η Εκπρόσωπος Τύπου του Λευκού Οίκου υπό την προεδρία Μπάιντεν από τον Ιανουάριο του 2021 έως τον Μάιο του 2022. Είναι μέλος του Δημοκρατικού Κόμματος. Προηγουμένως, υπηρέτησε ως διευθύντρια επικοινωνίας του Λευκού Οίκου (2015-2017), εκπρόσωπος τύπου του Στέιτ Ντιπάρτμεντ (2013-2015), και παλαιότερα, κατείχε διάφορες ανώτερες θέσεις επικοινωνίας και τύπου στον Λευκό Οίκο (αναπληρώτρια διεύθυντρια επικοινωνίας (2009-2011), αναπληρώτρια εκπρόσωπος τύπου(2009-2009). Εργάζεται επίσης στο CNN.